Diari Oficial de la Generalitat Valenciana


Sumari del DOGV 3612, del 26-10-1999 (1999/8840)

RESOLUCIÓ de 15 de setembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital Universitari de Sant Joan d'Alacant, per fer trasplantaments de teixit ossi i tendinós.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3612

Data del DOGV
:   26-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8840


Data del document
:   15-09-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Sant Joan d'Alacant
    * establiment hospitalari
    * trasplantament d'òrgans

RESOLUCIÓ de 15 de setembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital Universitari de Sant Joan d'Alacant, per fer trasplantaments de teixit ossi i tendinós. [1999/X8840]
  
Vista la sol·licitud de renovació de l'acreditació com a hospital general de l'Hospital Universitari de Sant Joan d'Alacant, de San Juan de Alicante (Alacant), per fer trasplantaments de teixit ossi i tendinós.
  
Antecedents de fet
  
Primer
  
L'Hospital Universitari de Sant Joan d'Alacant, situat a la Carretera Nacional 332, Alacant-València s/n, de San Juan de Alicante, va obtenir l'acreditació per fer trasplantaments ossis mitjançant la Resolució del secretari general de la Conselleria de Sanitat de 15 d'abril de 1994.
  
Segon
  
El senyor Salvador Ruso Pacheco, director, va presentar una sol·licitud de renovació de l'acreditació per fer trasplantaments de teixit ossi i tendinós de l'Hospital Universitari de Sant Joan d'Alacant, a San Juan de Alicante (Alacant), amb data 19 d'agost de 1999.
  
Tercer
  
La Direcció del Programa de Trasplantaments de la Comunitat Valenciana informa favorablement sobre la renovació sol·licitada per fer trasplantaments de teixit ossi i tendinós, amb data 26 d'agost de 1999.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
Segon
  
S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer trasplantaments de teixit ossi i tendinós a l'Hospital Universitari de Sant Joan d'Alacant, situat a la Carretera nacional 332, Alacant-València, s/n, de San Juan de Alicante (Alacant). Aquesta acreditació serà vàlida durant un període de cinc anys, amb efecte des del 15 de setembre de 1999.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmès a la inspecció i el control de la Direcció de la Unitat de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat, en el termini d'un mes comptador des de l'endemà de la data de la notificació.